McCabe & Mrs. Miller
McCabe & Mrs. Miller (), u Jugoslaviji prikazivan pod naslovom Kockar i bludnica, je američki vestern film snimljen 1971. godine u režiji Roberta Altmana, poznat kao jedno od najuspješnijih ostvarenja njegove filmografije.

Predstavlja adaptaciju romana McCabe Edmunda Naughtona. Protagonist, čiji lik tumači Warren Beatty, je profesionalni kockar John McCabe koji početkom 20. vijeka dolazi u rudarsko naselje u državi Washington te se, koristeći vlastitu hvalisavost i priče o karijeri revolveraša, nametne njegovim žiteljima, otvori bordel, a kasnije, uz pomoć iskusne cockney prostitutke Constance Miller (čiji lik tumači Julie Christie) i niz uspješnih trgovina. Radnja prikazuje kako sve njih namjerava otkupiti velika rudarska kompanija, te McCabe, nakon što je svojom nespretnošću upropastio pregovore o prodaji, postane metom njenih profesionalnih ubica.

McCabe & Mrs. Miller je napravljen je u vrijeme kada su mnoga tadašnja hollywoodska ostvarenja vestern-žanra zauzimala revizionistički pristup prema historiji Divljeg Zapada, odnosno potpuno izokretala tadašnje žanrovske konvencije. Altman, koji je svoje ostvarenje sam nazvao "anti-vesternom", je u svom filmu protagonista prikazao kao antiheroja koji se bogati kroz kocku i prostituciju, a iza svoje hvalisave vanjštine krije karakter kukavice. Kritičarima je, međutim, od sadržaja daleko više u oči upao Altmanov stil - bilo da je riječ o "lutajućoj" kameri koja nastoji u što manje kadrova zabilježiti što više različitih likova i aktivnosti ili fotografiji Vilmosa Zisgmonda koja kroz posebne filtere stvara sjetni ugođaj. Poseban doprinos atmosferi filma je dao i soundtrack koji se sastoji od pjesama koje je napisao i izvodio znameniti kanadski muzičar Leonard Cohen. McCabe & Mrs. Miller je imao solidan komercijalan uspjeh, ali i izuzetno dobre kritike, pa ga se često navodi kao jedno od najboljih filmskih ostvarenjaa svog vremena.

Uloge

Warren Beatty - John McCabe
Julie Christie - Constance Miller
René Auberjonois - Sheehan
Michael Murphy - Eugene Sears
Antony Holland - Ernest Hollander
Bert Remsen- Bart Coyle
Shelley Duvall - Ida Coyle
Keith Carradine - Kauboj
Hugh Millais - Butler
Jace Van Der Veen - Breed
Manfred Schulz - Kid
Corey Fischer - Vlč. Elliot
William Devane - Clement Samuels, Esq
John Schuck - Smalley
Jackie Crossland - Lily
Elizabeth Murphy - Kate
Carey Lee McKenzie - Alma
Thomas Hill - Archer
Linda Sorenson - Blanche
Elisabeth Knight - Birdie
Janet Wright - Eunice
Maysie Hoy - Maisie
Linda Kupecek - Ruth
Jeremy Newson - Jeremy Berg
Wayne Robson - Barmen
Jack Riley - Riley Quinn
Robert Fortier - Town Drunk
Wayne Grace - Barmen
Rodney Gage - Sumner Washington
Lili Francks - Mrs. Washington

Izvori

Vanjske veze
 
 
 
 
 Robert Altman's Vancouver: an Essay by Michael Turner

Američki filmovi
Vestern-filmovi
Authority control 2